Document ID: 31988D0493

Komisijas lēmums
(1988. gada 8. septembris),
ar kuru groza Lēmumu 87/309/EEK, ar ko atļauj veikt noteiktas informācijas neizdzēšamu uzdruku uz dažu lopbarības augu sugu sēklu iepakojumiem
(88/493/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1966. gada 14. jūnija Direktīvu 66/401/EEK par lopbarības augu sēklu tirdzniecību [1], kurā jaunākie grozījumi izdarīti ar Direktīvu 88/380/EEK [2], un jo īpaši tās 10. panta 1. punkta a) apakšpunkta pēdējo teikumu,
tā kā lopbarības augu sēklas var laist tirgū tikai tad, ja uz to iesaiņojumiem ir oficiāla etiķete saskaņā ar Direktīvas 66/401/EEK noteikumiem;
tā kā tomēr var atļaut veikt neizdzēšamu vajadzīgās informācijas uzdruku uz paša iesaiņojuma, pamatojoties uz etiķetei noteikto paraugu;
tā kā Komisija jau piešķīra šādu atļauju saskaņā ar Lēmumu 87/309/EEK [3];
tā kā ar Komisijas 1980. gada 17. jūlija Lēmumu 80/755/EEK attiecībā uz atļaujām par paredzētās informācijas neizdzēšamu drukājumu uz labības sēklu iepakojumiem [4], kurā grozījumi izdarīti ar Lēmumu 81/109/EEK [5], piešķīra līdzīgu atļauju par graudaugu sēklām; tā kā, saskaņā ar minēto lēmumu, nepieciešamā informācija, kas jāuzdrukā vai jāuzspiež paraugu ņemšanas laikā, ir mazāk ekstensīva nekā labības sēklu gadījumā;
tā kā Lēmuma 87/309/EEK piemērošanas gaitā noskaidrojies, ka lēmums jāgroza tā, lai tā nosacījumi attiecībā uz nepieciešamo informāciju, kas jāuzdrukā vai jāuzspiež uz iepakojuma paraugu ņemšanas laikā, ir tie paši, kas paredzēti Lēmumā 80/755/EEK par graudaugu sēklām;
tā kā šajā lēmumā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu,
IR PIEŅĒMUSI ŠO LĒMUMU.
1. pants
Lēmuma 87/309/EEK 1. panta 2. punkta c) apakšpunktā tekstu "IV pielikuma A daļas (a) apakšpunkta 3., 3.a un 6. punktā" aizstāj ar "IV pielikuma A daļas I punkta (a) apakšpunkta 3. un 3a. punktā".
2. pants
Šis lēmums ir adresēts dalībvalstīm.
Briselē, 1988. gada 8. septembrī

Labels: 3
17
6